Strah od globalnog monetarnog rata
„Mnogi svoje valute smatraju oružjem i to sigurno nije dobro za globalnu ekonomiju", kaže direktor MMF-a, Dominique Strauss-Kan.
Strah od globalnog monetarnog rata je pojačan nakon susreta financijskih lidera u Washingtonu, koji na sastanku Medjunarodnog monetarnog fonda i Svjetske banke nisu uspjeli umanjiti napetosti. Razgovori oko trgovinskog debalansa zbog vještačkog držanja niske vrijednosti nekih domaćih valuta su, čak, podstakli diskusije o mogućoj intervenciji. Analitičari procjenjuju da bi problem mogao potrajati. Kako prolazi globalna ekonomska kriza, jasno se vidi da se neke zemlje brže oporavljaju od drugih. U posljednjoj analizi Medjunarodnog monetarnog fonda se ukazuje da će ekonomije zemalja u razvoju ostati usporene, i pored toga što rastuće ekonomije, posebno one u Aziji bilježe procvat. Posljednje sedmice predsjednik Svijetske Banke, Robert Zoellick je upozorio da neravnomjeran rast prouzrokuje trvenja: "Mi to sada vidimo u raspravama oko monete. Zemlje u razvoju ublažavaju monetarnu politiku, neke zemlje u razvoju je pooštravaju kao odgovor na rast, neke zemlje sa suficitom intervenišu smanjivanjem vrijednosti svojih valuta kako bi potstakle izvoz. I sve to izaziva medjunarodne napetosti." Neuspjeh ministara finansija da protekle sedmice u Washingtonu iznadju riješenje je samo povećao podjele, kaže direktor Medjunarodnog monetarnog fonda Dominique Strauss-Kan: "Mnogi govore o monetarnom ratu. I sam koristim riječnik koji je možda previše vojni. Ali je istina da mnogi svoje valute smatraju oružjem i to sigurno nije dobro za globalnu ekonomiju." Amerika, na primjer, okrivljuje podcjenjenu vrijednost kineske valute za masovni trgovniski debalans izmedju dvije zemlje. I zemlje kao Japan i Brazil su zaprijetile davalviranjem svog novca da bi postigle konkurentnost u izvozu. Ekonomista Toby Nandle kaže da je to veliki problme kojeg je teško riješiti: "To nije problem koji se može delegirati medjunarodnim organizacijama kao što je MMF. To je problem kojim se trebaju pozabaviti predsjednici država i ministri finansija jer riješenje tog problema ima dubok uticaj na različite ekonomije." Medju njima je i Kina. Peking je obećao više fleksibilnosti kod utvrdjivanja vrijednosti yuana. Ali kineski premijer Wen Jiabao kaže da se to neće dogoditi preko noći: "Bez stabilnosti tečaja neće biti stabilnosti poslovanja, zapošljavanja naših ljudi, i takodjer, ukoliko Kina ima socijalnih i ekonomskih problema to bi bila katastrofa za cijeli svijet." Experti kažu da je monetarna prepirka već dospjela na vrh liste dok se svjetski lideri pripremaju za Sumit G-20 u Južnoj Koreji. Odgadjajući riješenje, Nandal kaže da bi upozorenje brazilskog ministra finansija moglo postati realnost: "Ukoliko se ova globalna razjedinjenost ne riješi do 12 novembra mislim da je Guido Mantego u pravu kada je rekao da je na putu globalni monetarni rat." Vlade svoje valute mogu devalvirati na razne načine - od davanja ovlasti bankama da odrede granice tečaja do kupovanja inostranih deviza kako bi smanjili zahtijeve za vlastitom valutom. Ekonomisti kažu da će postojeća kolebanja imati ozbiljne posljedice na trgovinsku razmjenu, podstičući neke zemlje na uvodjenje dodatnih tarifa, ili čak blokadu jeftinog uvoza. Takvi zakoni mogu usporiti trgovinu, dodatno usporavajući globalni ekonomski oporavak.